નોટબંધી બાદ લોકો મોટા ભાગે ક્રેડિટ કે ડેબિટકાર્ડથી જ વ્યવહાર કરી રહ્યા છે. તેના કારણે આગામી દિવસોમાં સરકારનું કેશલેસ અર્થતંત્ર બનાવવાનું સ્વપ્ન સાકાર થઈ શકે તેમ છે, જોકે આજે પણ કેટલાક લોકો ક્રેડિટ કે ડેબિટ કાર્ડના ઉપયોગથી અજાણ છે ત્યારે સરકારે પણ આવા ટ્રાન્ઝેક્શનનું પ્રમાણ વધે તે માટે આવા કાર્ડથી થતા વ્યવહાર પર લેવામાં આવતા સરચાર્જને 31 ડિસેમ્બર સુધી માફ કરી દીધો છે અને આગામી સમયમાં પણ આવો ચાર્જ ઘટાડવાની તૈયારી ચાલી રહી છે.